چین-ده اؤلکه میقیاسیندا تأثیرلی اولان یئنی نوع کرونا وویروس (2019-nCoV) اپیدمیاسیندان اؤلن‌لرین سایی 170-ا چاتیب.
چین-ین میللی ساغلیق کمیسیونونون معلوماتینا گؤره، اؤلکه میقیاسینداکی بوتون شهر، ایالت، موختار بؤلگه و خصوصی ایداره بؤلگه‌لرینده اؤز تأثیرینی گؤسترن اپیدمیانین یولوخدوغو اینسان سایی ایسه 1370-نین وضعیتی آغیر اولماقلا 7 مین 711-ا چیخیب.
شوبهه‌لی بیلینن اینسان سایی 12 مین 167 اولا‌راق آچیقلانیب. کرونا ویروس تشخیصی قویولموش شخص‌لرله تماس ائتدیک‌لری سببیندن طبی موشاهیده آلتیندا ساخلانیلان اینسان سایی ایسه 81 مین 947-ا چاتیب.
ایندیدک ساغالا‌راق خسته‌خانا‌دان چیخاریلان خسته‌لرین سایی 124 اولوب.
کرونا ویروسون مرکزی ساییلان ووهان ایالتینده اپیدمیانین تأثیرینده اولان آدام سایی 3 مین 554-ا چیخدیقدا، جان ایتکی‌سی‌نین 162-سی بو ایالتده قئید آلینیب.
